28.mart, 2024.

Prema odluci potrošača brend Ceresit nosilac je priznanja „Miljenik Potrošača“

U okviru ovogodišnje kampanje „Najbolje iz Srbije“, koju sprovodi organizacija „Moja Srbija“ uz pomoć Grada Beograda i Centra potrošača Srbije, održana je svečana dodela nagrada „Miljenik potrošača“. Naš brend Ceresit dobio je ovo prestižno priznanje u kategoriji ,,Građevinarstvo“, za čiji izbor su, kao najkompetentniji žiri, zaslužni potrošači.

„Brend Ceresit postoji više od 110 godina, i od samog početka ima za cilj da potrošačima omogući pouzdana rešenja, dugotrajne rezultate i pre svega kvalitet ugradnje različitih građevinskih projekata. Veoma smo ponosni da su upravo oni prepoznali uspešnost mnogih inovacija i kontinuirani razvoj i rad na kvalitetu proizvoda, i da su svojim glasanjem potvrdili da Ceresit zauzima veoma važno mesto u industriji građevinskih materijala. Zahvalni smo i na motivaciji koju nam ovaj vid podrške pruža, iz godine u godinu trudimo se da stvaramo čvrstu vezu sa našim potrošačima i zato ćemo se potruditi da opravdamo poverenje koje nam je ukazano“, istakla je Ivana Životić, direktorka marketinga za brend Ceresit.

Priznanja „Miljenik potrošača” se dodeljuju, isključivo na osnovu glasova potrošača, omiljenim brendovima na srpskom tržištu bez obzira na poreklo brendova ili poreklo kompanija u čijem vlasništvu se ti brendovi nalaze. Glasanje je za ovu nagradu sprovedeno u dva kruga – u prvom krugu glasali su korisnici interneta, a u drugom su građani glasali metodom anketiranja „licem u lice“, koju vrši tim obučenih anketara.

**O kompaniji Henkel**

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.